CELEX: 32021D0361
Language: et
Date: 2021-02-22 00:00:00
Title: Komisjoni rakendusotsus (EL) 2021/361, 22. veebruar 2021, millega kehtestatakse erakorralised meetmed salamandrite saadetiste liikmesriikide vahel liikumise ja liitu sissetoomise suhtes seoses Batrachochytrium salamandrivorans’i nakkusega (teatavaks tehtud numbri C(2021) 1018 all) (EMPs kohaldatav tekst)

26.2.2021   
               
               
                  ET
               
               
                  Euroopa Liidu Teataja
               
               
                  L 69/12
               
            
         KOMISJONI RAKENDUSOTSUS (EL) 2021/361,
         22. veebruar 2021,
         millega kehtestatakse erakorralised meetmed salamandrite saadetiste liikmesriikide vahel liikumise ja liitu sissetoomise suhtes seoses Batrachochytrium salamandrivorans’i nakkusega
         
            
               (teatavaks tehtud numbri C(2021) 1018 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eelkõige artikli 259 lõike 1 sissejuhatavat lauset ja punkti a ja artikli 261 lõiget 1,
         ning arvestades järgmist:
         
                     (1)
                  
                  
                     
                        Batrachochytrium salamandrivorans (Bsal) on salamandrite jaoks patogeenne seen, mis mõjutab nii peetavate kui ka looduses elavate salamandrite populatsioone ning võib põhjustada neis populatsioonides märkimisväärselt palju haigestumis- ja surmajuhtumeid. Bsal on teatavate salamandriliikide jaoks surmav, samas kui teised liigid on selle suhtes täielikult või osaliselt resistentsed, kuid võivad Bsal’i oma nahal edasi kanda ning olla teiste salamandriliikide jaoks nakkuse või nende elukeskkonna saastumise reservuaariks ja allikaks.
                  
               
                     (2)
                  
                  
                     Vastavalt Euroopa projekti „Salamandrite uue nakkushaiguse leevendamine Euroopa elurikkuse kadumise takistamiseks“ (2) raames ja selle järel kogutud andmetele on Bsal’i nakkust esinenud Belgias, Saksamaal, Madalmaades, Ühendkuningriigis ja Hispaanias nii peetavate kui ka looduses elavate salamandrite populatsioonides. Arvatakse, et Bsal pärineb Ida-Aasiast ning on seal laialt levinud, olles endeemne vähemalt Jaapanis, Tais ja Vietnamis. Samas on vähe teavet selle leviku kohta muudes liidu osades ja kogu maailmas. Nakatunud või haiguskandjatest salamandritega kauplemine soodustab Bsal’i levikut ja haigus ohustab märkimisväärselt elurikkust piirkonnas, kus see koloniseerub.
                  
               
                     (3)
                  
                  
                     Komisjoni rakendusotsusega (EL) 2018/320, (3) mida on muudetud komisjoni rakendusotsusega (EL) 2019/1998, (4) kehtestatakse liidusisesel salamandrite saadetistega kauplemisel ja selliste saadetiste liitu toomisel rakendatavad loomade tervisekaitsemeetmed. Rakendusotsus (EL) 2018/320 võeti vastu Euroopa Toiduohutusameti 25. oktoobri 2017. aasta teadusliku arvamuse (5) („EFSA arvamus“) ning Euroopa Toiduohutusameti 21. veebruari 2017. aasta teadusliku ja tehnilise abi (6) („EFSA teaduslik ja tehniline abi“) põhjal. Seda otsust kohaldatakse 20. aprillini 2021.
                  
               
                     (4)
                  
                  
                     EFSA arvamuses, EFSA tehnilises abis ja hilisemates teaduspublikatsioonides (7) rõhutati ka arvukaid lünki ja ebamäärasust seoses Bsal’i olemuse paljude aspektidega. Maailma Loomatervishoiu Organisatsiooni (OIE) rahvusvahelisi kaubandusstandardeid ei ole Bsal’i diagnostika meetodite osas veel täielikult välja töötatud ning neid ei ole läbi vaadatud seoses soovitustega salamandrite rahvusvahelise kaubanduse kohta.
                  
               
                     (5)
                  
                  
                     Bsal on kantud määruse (EL) 2016/429 II lisasse ja kuulub seega loetellu kantud taudi määratluse alla määruse (EL) 2016/429 tähenduses. Bsal kuulub ka komisjoni rakendusmääruses (EL) 2018/1882 (8) sätestatud D-kategooria taudi määratluse alla, mis hõlmab seltsi Caudata kuuluvaid loomi, sealhulgas salamandreid. Määruse (EL) 2016/429 kohaselt vastu võetud komisjoni delegeeritud õigusaktides ja rakendusaktides sätestatud maismaa- ja veeloomade saadetiste liidusisest liikumist ja liitu toomist käsitlevaid liidu eeskirju ei kohaldata siiski Caudata suhtes, kuna Caudata kuulub kõnealuses määruses sätestatud mõiste „muud loomad“ alla. Kuna praegu on vähe teavet Bsal’i olemuse paljude aspektide kohta ning puuduvad asjakohased rahvusvahelised suunised ja soovitused kõnealuste loomadega kauplemise kohta, ei ole komisjoni delegeeritud õigus- ega rakendusakte Caudata kohta veel vastu võetud, ehkki need on vastu võetud maismaa- ja veeloomade kohta.
                  
               
                     (6)
                  
                  
                     Komisjon on koos liikmesriikide pädevate asutustega läbi vaadanud liidu loomatervise olukorra seoses Bsal’iga ja rakendusotsuses (EL) 2018/320 sätestatud loomade tervisekaitsemeetmed. Kuna rakendusotsuses (EL) 2018/320 sätestatud meetmeid peetakse asjakohaseks, ei ole liikmesriigid võtnud Bsal’i vastu võitlemiseks täiendavaid kaubandusmeetmeid. Kuigi Bsal’i-puhangud näivad praegu olevat piiratud teatavate liikmesriikide teatavate piirkondadega, kujutab Bsal’i edasine levik liidusisese kaubanduse kaudu endast märkimisväärset ohtu.
                  
               
                     (7)
                  
                  
                     Seetõttu on asjakohane võtta liidu tasandil vastu erakorralised meetmed, et vältida Bsal’i levikut ja põhjendamatuid häireid salamandrikaubanduses. Võttes arvesse rakendusotsuses (EL) 2018/320 sätestatud meetmete tõhusust, on asjakohane võtta vastu sarnased meetmed salamandrisaadetiste liidusisese liikumise ja liitu sissetoomise suhtes alates 21. aprillist 2021 piiratud ajavahemikuks, kuni võetakse vastu alalisemad loomatervishoiu meetmed, nagu maismaa- ja veeloomadega seotud taudide puhul.
                  
               
                     (8)
                  
                  
                     Bsal võib edasi kanduda eri piirkondades pärismaiste salamandriliikide vahel ning ristsaastumine võib toimuda eri ettevõtetes, mida juhivad salamandreid pidavad ja vahetavad ettevõtjad. See suurendab Bsal’i edasikandumise riski kaubeldavate salamandrite kaudu, olenemata nende päritolukoha terviseseisundist ja nende tervise olukorrast looduses. Seepärast tuleks salamandrisaadetiste suhtes, mis on ette nähtud liikumiseks liikmesriikide vahel või liitu toomiseks, kohaldada meetmeid, mis seda ohtu vähendavad. Neid meetmeid ei tuleks siiski kohaldada lemmikloomadena peetavate salamandrite mittekaubandusliku liikumise suhtes, kuna selline mittekaubanduslik liikumine on hõlmatud Euroopa Parlamendi ja nõukogu määruses (EL) nr 576/2013 (9) sätestatud eeskirjadega. Selline mittekaubanduslik liikumine on seotud ja piirdub omanike või volitatud isikute hoole all olevate ja nendega kaasas olevate loomadega ega hõlma omandiõiguse üleminekut. Seetõttu on oht, et lemmikloomadena peetavate salamandrite mittekaubanduslik liikumine soodustab Bsal’i levikut kaubeldavatele salamandritele või looduses elavatele salamandritele, väike.
                  
               
                     (9)
                  
                  
                     Salamandreid, keda vahetatakse üksnes pädeva asutuse poolt määruse (EL) 2016/429 kohaselt heakskiidetud kinniste ettevõtete vahel, ei tohiks karantiini panna ega testida, sest nendes kinnistes ettevõtetes kehtivad bioturvalisuse meetmed on Bsal’i leviku ohu vähendamisel piisavad.
                  
               
                     (10)
                  
                  
                     Selliste liitu toodud salamandrite saadetisi, keda on karantiinis peetud ja kelle testitulemused on negatiivsed või keda on pärast nende liitu toomist asjakohases ettevõttes liidus rahuldavalt ravitud, ei tohiks uuesti karantiini panna ega testida, kui need on ette nähtud teise liikmesriiki viimiseks, tingimusel et neid hoitakse teistsuguse terviseseisundiga salamandritest eraldi.
                  
               
                     (11)
                  
                  
                     Puudub teave maailma veterinaarteenistuste ja -laborite Bsal’i testimise tehnilise võimekuse kohta, samas kui Euroopa Liidu eri asutused on Bsal’i diagnoosimises ja ravis esirinnas. Seepärast on asjakohane, et liitu sisenevad salamandrisaadetised pandaks karantiini asjakohases ettevõttes ning et neid testitaks ja ravitaks pärast nende liitu toomist.
                  
               
                     (12)
                  
                  
                     Kolmandate riikide ja territooriumide puhul, kellele on antud luba välja anda loomatervise sertifikaate salamandrisaadetiste toomiseks liitu, tuleks piirduda nendega, kes on OIE liikmed ja kes on seetõttu kohustatud järgima rahvusvahelisi loomatervise sertifikaatide väljaandmise standardeid.
                  
               
                     (13)
                  
                  
                     Raviviise tuleks täpsustada ning need peaksid olema kooskõlas retsenseeritud teaduskirjanduses juba kirjeldatud protokollidega, nagu on rõhutatud EFSA teaduslikus ja tehnilises abis või samaväärsete protokollidega.
                  
               
                     (14)
                  
                  
                     Salamandrisaadetisi peaks liitu saabumise piiripunkti pädev asutus lubama liitu sisse tuua üksnes juhul, kui see asutus saab sihtettevõtte eest vastutavalt füüsiliselt või juriidiliselt isikult kinnituse selle kohta, et saadetised võetakse vastu.
                  
               
                     (15)
                  
                  
                     Käesolevas otsuses sätestatud erakorralisi meetmeid tuleks kohaldada alates määruse (EL) 2016/429 kohaldamise kuupäevast ning need tuleks läbi vaadata, võttes arvesse epidemioloogilise olukorra raskust uute arengusuundumuste tõttu ja liikmesriikide pädevate asutuste iga-aastaseid aruandeid.
                  
               
                     (16)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Reguleerimisese ja kohaldamisala
            Käesolevas otsuses sätestatakse erakorralised meetmed salamandrisaadetiste liikumiseks liikmesriikide vahel ja selliste saadetiste liitu (10) toomiseks.
            Käesolevat otsust ei kohaldata lemmikloomadena peetavate salamandrite mittekaubandusliku liikumise suhtes.
         
         
            Artikkel 2
            Mõisted
            Käesolevas otsuses kasutatakse järgmisi mõisteid:
            
                        a)
                     
                     
                        „salamandrid“ – kõik seltsi Caudata kuuluvad kahepaiksed;
                     
                  
                        b)
                     
                     
                        „Bsal“ – Batrachochytrium salamandrivorans (seeneriik, Phylum Chytridiomycota, selts Rhizophydiales);
                     
                  
                        c)
                     
                     
                        „asjakohane ettevõte“ – valdused:
                        
                                    i)
                                 
                                 
                                    kus salamandreid hoitakse karantiinis enne nende teise liikmesriiki lähetamist või pärast nende liitu sissetoomist, kui need on ette nähtud siseturu jaoks; ja
                                 
                              
                                    ii)
                                 
                                 
                                    mille pädev asutus on registreerinud enne karantiiniaja alguskuupäeva;
                                 
                              
                  
                        d)
                     
                     
                        „asjakohane diagnostiline test“ – reaalajas jälgitava kvantitatiivse polümeraasi ahelreaktsiooni (qPCR) meetod, mille puhul kasutatakse Bsal’i 119 nukleotiidi pikkuse DNA fragmendi amplifitseerimiseks liigispetsiifilisi praimereid STerF ja STerR.
                     
                  
         
            Artikkel 3
            Loomatervisenõuded salamandrisaadetiste liikumiseks liikmesriikide vahel
            Liikmesriigid keelavad salamandrisaadetiste lähetamise teistesse liikmesriikidesse, v.a juhul, kui niisugused saadetised vastavad järgmistele loomatervisenõuetele:
            
                        a)
                     
                     
                        salamandrid peavad pärinema populatsioonist, kus ei ole täheldatud:
                        
                                    i)
                                 
                                 
                                    suremust kindlaks tegemata põhjusel;
                                 
                              
                                    ii)
                                 
                                 
                                    suremust Bsal’i tõttu;
                                 
                              
                                    iii)
                                 
                                 
                                    Bsal’i kliinilisi tunnuseid, eelkõige nahakahjustusi ja haavandeid;
                                 
                              
                  
                        b)
                     
                     
                        salamandritel ei tohi esineda ühtegi Bsal’i kliinilist tunnust ega sümptomit, eelkõige nahakahjustusi ega haavandeid, ajal, mil veterinaarjärelevalve ametnik neid läbi vaatab; läbivaatus tuleb teha 48 tunni jooksul enne saadetise lähetamist sihtliikmesriiki;
                     
                  
                        c)
                     
                     
                        saadetis peab koosnema salamandritest, kes vastavad vähemalt ühele järgmistest nõuetest:
                        
                                    i)
                                 
                                 
                                    neid peab olema peetud asjakohases ettevõttes karantiinis vähemalt kuue nädala jooksul, mis on vahetult eelnenud I lisa A osas esitatud näidisele vastava loomatervise sertifikaadi väljaandmisele; ning saadetise salamandrite nahalt karantiiniperioodi viiendal nädalal kooskõlas III lisa punkti 1 alapunktis a sätestatud valimimahuga võetud tampooniproovidelt peavad asjakohase diagnostilise testi abil olema saadud Bsal’i suhtes negatiivsed tulemused või
                                 
                              
                                    ii)
                                 
                                 
                                    neid peab olema Bsal’i vastu ravitud pädevat asutust rahuldaval viisil kooskõlas III lisa punkti 1 alapunktis b esitatud viitetabeliga või
                                 
                              
                                    iii)
                                 
                                 
                                    nad peavad pärinema kinnisest ettevõttest ja olema ette nähtud muu kinnise ettevõtte jaoks või
                                 
                              
                                    iv)
                                 
                                 
                                    nad peavad olema liitu sisse toodud kolmandast riigist, neid on vastavalt artiklile 6 peetud karantiinis asjakohases sihtettevõttes ning hoitud teistest salamandritest eraldi karantiiniperioodi lõpu ja punktis d osutatud loomatervise sertifikaadi väljaandmise vahelisel ajal;
                                 
                              
                  
                        d)
                     
                     
                        saadetistega peab olema kaasas loomatervise sertifikaat, mis on koostatud vastavalt I lisa A osas esitatud loomatervise sertifikaadi näidisele.
                     
                  
         
            Artikkel 4
            Loomatervisenõuded salamandrisaadetiste liitu toomiseks
            Liitu saabumise piiripunkti pädev asutus lubab kolmandatest riikidest ja kolmandatelt territooriumidelt pärit salamandrisaadetisi, mis on esitatud ametlikuks kontrolliks vastavalt Euroopa Parlamendi ja nõukogu määruse (EL) 2017/625 (11) artikli 47 lõikele 1, liitu tuua üksnes juhul, kui piiripunktis tehtud ametliku kontrolli tulemus on hea ja sellised saadetised vastavad järgmistele nõuetele:
            
                        a)
                     
                     
                        nad peavad pärinema kolmandast päritoluriigist või kolmandalt päritoluterritooriumilt, mis on Maailma Loomatervishoiu Organisatsiooni (OIE) liige;
                     
                  
                        b)
                     
                     
                        saadetises olevatel salamandritel ei tohi punktis d osutatud loomatervise sertifikaadi väljaandmise eesmärgil veterinaarjärelevalve ametniku tehtava läbivaatuse ajal esineda ühtegi Bsal’i kliinilist tunnust, eelkõige nahakahjustusi ega haavandeid; kliiniline läbivaatus peab olema tehtud 48 tunni jooksul enne seda, kui saadetis laaditakse liitu lähetamiseks peale;
                     
                  
                        c)
                     
                     
                        saadetise salamandritest koosnev epidemioloogiline üksus peab olema enne punktis d osutatud veterinaarsertifikaadi väljaandmist teistest salamandritest eraldatud hiljemalt punktis d osutatud veterinaarsertifikaadi väljaandmise eesmärgil tehtava kliinilise läbivaatuse ajaks ning nad ei tohi alates sellest ajast olla kokku puutunud teiste salamandritega;
                     
                  
                        d)
                     
                     
                        nendega peab olema kaasas loomatervise sertifikaat, mis on koostatud vastavalt I lisa B osas esitatud loomatervise sertifikaadi näidisele.
                     
                  
         
            Artikkel 5
            Vastuvõtmise kinnitus seoses sihtettevõttega
            Liikmesriigid tagavad, et kui salamandrisaadetised on ette nähtud siseturu jaoks, peab saadetise eest vastutav ettevõtja esitama piiripunkti liikmesriigi ühes ametlikus keeles kirjaliku tõendi, millele on alla kirjutanud asjakohase sihtettevõtte või kinnise ettevõtte eest vastutav füüsiline või juriidiline isik ja milles on järgmine teave:
            
                        a)
                     
                     
                        sihtettevõtte nimi, aadress ja registreerimisnumber või kinnise ettevõtte loanumber;
                     
                  
                        b)
                     
                     
                        asjakohase sihtettevõtte puhul kinnitus, et see vastab II lisas sätestatud miinimumnõuetele;
                     
                  
                        c)
                     
                     
                        kinnitus, et salamandrisaadetis paigutatakse karantiini sihtettevõttes või kinnises ettevõttes.
                     
                  
         
            Artikkel 6
            Liitu ja asjakohasesse sihtettevõttesse toodud salamandrisaadetiste karantiinieeskirjad
            Liikmesriigid tagavad, et
            
                        a)
                     
                     
                        ettevõtja hoiab salamandrisaadetist asjakohases sihtettevõttes karantiinis, kuni veterinaarjärelevalve ametnik selle ettevõttest vabastab;
                     
                  
                        b)
                     
                     
                        veterinaarjärelevalve ametnik kontrollib iga salamandrisaadetise karantiinitingimusi asjakohases sihtettevõttes; see hõlmab suremuse arvestuse kontrollimist ja salamandrite kliinilist läbivaatust, kontrollides eelkõige nahavigastuste ja haavandite esinemist;
                     
                  
                        c)
                     
                     
                        veterinaarjärelevalve ametnik korraldab Bsal’i uuringud, proovivõtu, testimise ja ravi vastavalt III lisa punktides 1 ja 2 osutatud menetlustele;
                     
                  
                        d)
                     
                     
                        veterinaarjärelevalve ametnik annab kirjaliku loa vabastada salamandrisaadetis sellest ettevõttest üksnes järgmiselt:
                        
                                    i)
                                 
                                 
                                    III lisa punkti 1 alapunkti a kohase testimise korral – eeldusel et karantiiniperioodi algusest on möödunud vähemalt kuus nädalat ja mitte enne negatiivsete testitulemuste saamist, olenevalt sellest, kumb on hilisem; või
                                 
                              
                                    ii)
                                 
                                 
                                    III lisa punkti 1 alapunkti b kohase ravi korral – alles pärast seda, kui ravi on rahuldavalt lõpetatud.
                                 
                              
                  
         
            Artikkel 7
            Meetmed, mida tuleb võtta Bsal’i-puhangu korral asjakohases sihtettevõttes
            
               1.   Pädev asutus tagab, et Bsal’i-puhangu korral epidemioloogilises üksuses võtab asjakohane sihtettevõte järgmised meetmed:
               
                           a)
                        
                        
                           kõik ühe ja sama epidemioloogilise üksuse salamandrid
                           
                                       i)
                                    
                                    
                                       saavad pädevat asutust rahuldaval viisil Bsal’i-vastast ravi kooskõlas III lisa punktiga 3 või
                                    
                                 
                                       ii)
                                    
                                    
                                       tapetakse ja hävitatakse Euroopa Parlamendi ja nõukogu määruse (EÜ) nr 1069/2009 (12) artikli 8 punkti a alapunktis iii osutatud loomsete kõrvalsaadustena vastavalt kõnealuse määruse artiklile 12;
                                    
                                 
                     
                           b)
                        
                        
                           pärast punktis a osutatud meetmete lõpetamist puhastatakse ja desinfitseeritakse asjakohase sihtettevõtte see ala, kus epidemioloogilist üksust peeti, pädevat asutust rahuldaval viisil.
                        
                     
            
               2.   Pädev asutus võib nõuda ravitud salamandrite testimist, et veenduda lõike 1 punkti a alapunktis i osutatud ravi tõhususes, ja vajaduse korral kordusravi, et hoida ära Bsal’i levikut.
            
         
         
            Artikkel 8
            Aastaaruandluse nõuded
            Liikmesriigid, kes on eelmisel aastal salamandrisaadetisi käidelnud, esitavad hiljemalt iga aasta 30. juuniks komisjonile eelmist aastat käsitleva teabe, esitades eraldi teabe selliste saadetiste liikmesriikide vahel liikumise kohta ja selliste salamandrisaadetiste liitu sissetoomise kohta:
            
                        a)
                     
                     
                        selliste epidemioloogiliste üksuste arv, kus esines Bsal’i-puhang;
                     
                  
                        b)
                     
                     
                        selliste epidemioloogiliste üksuste arv, mille käitlemisel ei esinenud Bsal’i-puhangut;
                     
                  
                        c)
                     
                     
                        mis tahes lisateave, mida nad peavad asjakohaseks salamandrisaadetiste testimise, ravi või käitlemise ning käesoleva otsuse rakendamise seisukohast.
                     
                  
         
            Artikkel 9
            Kohaldamine
            Käesolevat otsust kohaldatakse alates 21. aprillist 2021 kuni 31. detsembrini 2022.
         
         
            Artikkel 10
            Adressaadid
            Käesolev otsus on adresseeritud liikmesriikidele.
         
         
            Brüssel, 22. veebruar 2021
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 84, 31.3.2016, lk 1.
         
            (2)  http://bsaleurope.com/european-distribution/
         
            (3)  Komisjoni 28. veebruari 2018. aasta rakendusotsus (EL) 2018/320, milles käsitletakse liidusisesel salamandritega kauplemisel ja nende liitu toomisel rakendatavaid loomade tervisekaitsemeetmeid seoses seenega Batrachochytrium salamandrivorans (ELT L 62, 5.3.2018, lk 18).
         
            (4)  Komisjoni 28. novembri 2019. aasta rakendusotsus (EL) 2019/1998, millega muudetakse rakendusotsust (EL) 2018/320 seoses seenega Batrachochytrium salamandrivorans salamandrite suhtes kohaldatavate loomatervishoiu meetmete kohaldamisaja osas (ELT L 310, 2.12.2019, lk 35).
         
            (5)  EFSA Journal 2017;15(11):5071.
         
            (6)  EFSA Journal 2017;15(2):4739.
         
            (7)  http://bsaleurope.com/scientific-publications/
         
            (8)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).
         
            (9)  Euroopa Parlamendi ja nõukogu 12. juuni 2013. aasta määrus (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003 (ELT L 178, 28.6.2013, lk 1).
         
            (10)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes sama protokolli 2. lisaga, hõlmavad käesoleva määruse kohaldamisel viited liidule Ühendkuningriiki seoses Põhja-Iirimaaga.
         
            (11)  Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).
         
            (12)  Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (ELT L 300, 14.11.2009, lk 1).
      
      
         
            I LISA
            A OSA
            
               LOOMATERVISE SERTIFIKAADI NÄIDIS
            
            
               salamandrite liikumiseks liikmesriikide vahel
            
            
               
            
               
            
               
            B OSA
            
               LOOMATERVISE SERTIFIKAADI NÄIDIS
            
            
               salamandrite liitu sissetoomiseks
            
            
               
            
               
         
      
      
         
            II LISA
            
               ASJAKOHASTELE SIHTETTEVÕTETELE KEHTESTATUD MIINIMUMNÕUDED
            
            
                        1)
                     
                     
                        Asjakohane sihtettevõte vastab järgmistele tingimustele:
                        
                                    a)
                                 
                                 
                                    ettevõttes on süsteem, mis tagab salamandrite piisava jälgimise;
                                 
                              
                                    b)
                                 
                                 
                                    ettevõte on pädeva asutuse kontrolli all;
                                 
                              
                                    c)
                                 
                                 
                                    ettevõtet puhastatakse ja desinfitseeritakse vastavalt pädeva asutuse juhistele.
                                 
                              
                  
                        2)
                     
                     
                        Asjakohase ettevõtte käitaja tagab järgmise:
                        
                                    a)
                                 
                                 
                                    kui salamandrite vedamiseks kasutatud mahuteid, kaste, varustust, transpordivahendeid või muid nakkuse ülekandetegureid ei hävitata, puhastatakse need viisil, mis hoiab ära Bsal’i leviku;
                                 
                              
                                    b)
                                 
                                 
                                    jäätmed ja reovesi kogutakse korrapäraselt, säilitatakse ning töödeldakse seejärel viisil, mis hoiab ära Bsal’i leviku;
                                 
                              
                                    c)
                                 
                                 
                                    karantiinis hoitud surnud salamandrite rümpasid uuritakse pädeva asutuse määratud laboris;
                                 
                              
                                    d)
                                 
                                 
                                    vajalik salamandrite testimine ja ravi viiakse läbi pädeva asutusega konsulteerides ning tema kontrolli all.
                                 
                              
                  
                        3)
                     
                     
                        Asjakohase ettevõtte käitaja teavitab pädevat asutust kõigist karantiini ajal haigestunud ja surnud salamandritest.
                     
                  
                        4)
                     
                     
                        Asjakohase ettevõtte käitaja registreerib:
                        
                                    a)
                                 
                                 
                                    iga salamandrisaadetise asjakohasesse sihtettevõttesse sissetoomise ja sealt väljaviimise kuupäeva, salamandrite arvu ja liigi;
                                 
                              
                                    b)
                                 
                                 
                                    salamandrisaadetisega kaasas olevate loomatervise sertifikaatide ja ühiste tervisealaste sisenemisdokumentide koopiad;
                                 
                              
                                    c)
                                 
                                 
                                    kõik haigusjuhud ja surmajuhtude arvu päevas;
                                 
                              
                                    d)
                                 
                                 
                                    testimise kuupäevad ja tulemused;
                                 
                              
                                    e)
                                 
                                 
                                    ravi liigid ja selle tegemise kuupäevad ning ravi saanud salamandrite arvu.
                                 
                              
                  
      
      
         
            III LISA
            
               UURINGUD, PROOVIVÕTT, TESTIMINE JA RAVI BSAL’i PUHUL
            
            
                        1)
                     
                     
                        Karantiini ajal läbivad salamandrid järgmised protseduurid:
                        
                                    a)
                                 
                                 
                                    asjakohasesse sihtettevõttesse saabumise kuupäevale järgneval viiendal nädalal tuleb pädeva asutuse kontrolli all teha karantiinis olevate salamandrite naha tampooniproovide uurimiseks asjakohane diagnostiline test kooskõlas viitetabelis sätestatud valimimahuga, välja arvatud juhul, kui ettevõtja teeb valiku punkti b kohase ravi kasuks.
                                    Viitetabel (1):
                                    
                                                Epidemioloogilise üksuse suurus
                                             
                                             
                                                62 või vähem
                                             
                                             
                                                186
                                             
                                             
                                                200
                                             
                                             
                                                250
                                             
                                             
                                                300
                                             
                                             
                                                350
                                             
                                             
                                                400
                                             
                                             
                                                450
                                             
                                          
                                                Valimi suurus
                                             
                                             
                                                kõik
                                             
                                             
                                                96
                                             
                                             
                                                98
                                             
                                             
                                                102
                                             
                                             
                                                106
                                             
                                             
                                                108
                                             
                                             
                                                110
                                             
                                             
                                                111
                                             
                                          
                              
                                    b)
                                 
                                 
                                    kui ettevõtja valib ühe punktis 3 loetletud raviviisi, peab ettevõtja tegema kõigile saadetises olevatele salamandritele Bsal’i-vastast ravi veterinaarjärelevalve ametniku kontrolli all ning pädevat asutust rahuldaval viisil;
                                 
                              
                                    c)
                                 
                                 
                                    punktis b osutatud juhtudel võib veterinaarjärelevalve ametnik nõuda epidemioloogilise üksuse representatiivse proovi analüüsimist asjakohase diagnostilise testiga enne ravi, et jälgida Bsal’i esinemist, või pärast ravi, et kontrollida Bsal’i puudumist. Sel juhul võib naha tampooniproove koguda kõige rohkem neljalt loomalt;
                                 
                              
                                    d)
                                 
                                 
                                    kõigi surnud või kliiniliselt haigete salamandrite naha tampooniproove, eelkõige neid, mis on võetud nahakahjustustega salamandritelt, tuleb veterinaarjärelevalve ametniku kontrolli all uurida asjakohase diagnostilise testiga nahakahjustuse või muude kliiniliste tunnuste tekkimise või surma korral, olenevalt sellest, mis on varasem;
                                 
                              
                                    e)
                                 
                                 
                                    kõigile salamandritele, kes surevad asjakohases ettevõttes, tuleb teha surmajärgne uurimine veterinaarjärelevalve ametniku kontrolli all, eelkõige selleks, et kontrollida Bsal’i esinemise tunnuseid ning võimaluse piires kinnitada või välistada Bsal surma põhjustajana.
                                 
                              
                  
                        2)
                     
                     
                        Kõiki võetud proove testitakse ja surmajärgseid uuringuid tehakse pädeva asutuse määratud laboris.
                     
                  
                        3)
                     
                     
                        Rahuldavaks peetakse järgmisi raviviise:
                        
                                    a)
                                 
                                 
                                    salamandrite pidamine vähemalt 25 oC juures vähemalt 12 päeva vältel;
                                 
                              
                                    b)
                                 
                                 
                                    salamandrite pidamine vähemalt 20 oC juures vähemalt 10 päeva vältel koos ujutamisega polümüksiin E-d sisaldavas vannis (2 000 IU/ml) 10 minuti vältel kaks korda päevas, mille järel neid pihustatakse vorikonasooliga (12,5 μg/ml);
                                 
                              
                                    c)
                                 
                                 
                                    mõni muu raviviis, mis annab Bsal’i likvideerimisel võrdväärse tulemuse ning mis on esitatud mõne teadusajakirja retsenseeritud artiklis.
                                 
                              
                  
               (1)  Eeldades, et Bsal’i levimus epidemioloogilises üksuses on 3 % ning et selle avastamine on tagatud 95 % usaldusväärsusega, kusjuures asjakohase diagnostilise testi arvutuslik tundlikkus on 80 %.